Národná rada Slovenskej republiky

III. volebné obdobie

Návrh

**Zákona č. ............/2004**

**o navrátení vlastníctva k niektorému nehnuteľnému majetku cirkvám a náboženským spoločnostiam**

Národná rada Slovenskej republiky sa uzniesla na tomto zákone:

§ 1

(1) Tento zákon upravuje navrátenie vlastníctva k nehnuteľným veciam, ktoré tvoria pozemky poľnohospodárskeho pôdneho fondu alebo do neho patria1), pôvodné hospodárske budovy a iné stavby patriace k pôvodnej poľnohospodárskej usadlosti a pozemky lesného pôdneho fondu 2) , ktoré nebolo vydané podľa osobitného predpisu.11)

(2) Navrátenie vlastníckeho práva k nehnuteľným veciam podľa tohto zákona sa vzťahuje na obdobie uvedené v osobitnom predpise9), ktoré v rozhodujúcom období prešli do vlastníctva štátu alebo obce spôsobom uvedeným v osobitnom predpise10).

§ 2

(1) Právo na navrátenie vlastníctva k nehnuteľným veciam podľa tohto zákona môže uplatniť oprávnená osoba uvedená v osobitnom zákone3), ktorá svoj nárok neuplatnila v lehote ustanovenej podľa osobitného predpisu4).

§ 3

(1) Povinnými osobami sú osoby uvedené v osobitnom predpise 6).

§ 4

(1) Osobitný predpis7) upravuje, ktoré veci a ich časti nemožno vydať.

(2) Povinná osoba vydá nehnuteľnú vec12) oprávnenej osobe v stave, v akom je ku dňu účinnosti tohto zákona.

§ 5

(1) Oprávnená osoba vyzve povinnú osobu na vydanie veci písomne v lehote 12 mesiacov od účinnosti tohto zákona, inak právo zaniká.

(2) Povinná osoba uzavrie s oprávnenou osobou do 60 dní od doručenia výzvy dohodu o vydaní veci.

(3) Ak povinná osoba nevyhovie výzve podľa odseku 2 alebo ak miesto jej pobytu nie je známe, môže oprávnená osoba uplatniť svoje nároky na súde v lehote 12 mesiacov od doručenia výzvy, inak právo zaniká.

(4) Ak oprávnená osoba uplatnila svoj nárok voči povinnej osobe podľa osobitného predpisu4) , ale nárok neuplatnila na súde podľa osobitného predpisu5), môže oprávnená osoba uplatniť svoje nároky na súde v lehote 12 mesiacov od účinnosti tohto zákona.

(5) Oprávnená osoba, ktorej bola vec vydaná, nemôže voči povinnej osobe a povinná osoba voči oprávnenej osobe uplatňovať iné nároky súvisiace s vydávanými vecami, než sú uvedené v tomto zákone.

§ 6

(1) Povinné osoby sú povinné starať sa o nehnuteľné veci až do ich vydania oprávnenej osobe so starostlivosťou riadneho hospodára. Od účinnosti tohto zákona nemôžu tieto veci, ich súčasti, ich príslušenstvo previesť do vlastníctva iných osôb. Takéto právne úkony sú neplatné.

§ 7

(1) Konanie súvisiace s vydaním nehnuteľných vecí sa oslobodzuje od správnych a súdnych poplatkov.

(2) Úhradu nákladov spojených s prípadným zameraním vydaných nehnuteľných vecí zabezpečí štát.

§ 8

Tento zákon nadobúda účinnosť dňom ................. 2004

1/ zákon č. 220/2004 Z.z. o ochrane a využívaní poľnohospodárskej pôdy

2/ zákon č. 61/1977 Zb. o lesoch v znení neskorších predpisov

3/ § 2 zákona č. 282/1993 Z.z. o zmiernení majetkových krívd spôsobených cirkvám a náboženským

spoločnostiam

4/ § 5 ods. 1 zákona č. 282/1993 Z.z. o zmiernení majetkových krívd spôsobených cirkvám

a náboženským spoločnostiam

5/ § 5 ods. 3 zákona č. 282/1993 Z.z. o zmiernení majetkových krívd spôsobených cirkvám

a náboženským spoločnostiam

6/ § 3 zákona č. 282/1993 Z.z. o zmiernení majetkových krívd spôsobených cirkvám

a náboženským spoločnostiam

7/ § 7 zákona č. 282/1993 Z.z. o zmiernení majetkových krívd spôsobených cirkvám

a náboženským spoločnostiam

8/ zákon č. 282/1993 Z.z. o zmiernení majetkových krívd spôsobených cirkvám

a náboženským spoločnostiam

9/ § 1 ods. 1 zákona č. 282/1993 Z.z. o zmiernení majetkových krívd spôsobených cirkvám

a náboženským spoločnostiam

10/ § 4 ods. 2 zákona č. 282/1993 Z.z. o zmiernení majetkových krívd spôsobených cirkvám

a náboženským spoločnostiam

11/ zákon č. 282/1993 Z.z. o zmiernení majetkových krívd spôsobených cirkvám

a náboženským spoločnostiam

12/ § 4 ods. 2 zákona č. 282/1993 Z.z. o zmiernení majetkových krívd spôsobených cirkvám

a náboženským spoločnostiam